Amb el Decret 97/2000, de 6 de març, de reordenació de les delegacions territorials de l'aleshores Departament d'Economia, Finances i Planificació, es van adscriure a la Direcció General de Tributs les antigues delegacions territorials regulades pel Decret 139/1989, de 19 de maig, de reestructuració de les delegacions territorials del Departament d'Economia i Finances de Barcelona, Girona, Lleida i Tarragona, que passaven a configurar-se com a delegacions de tributs.
Amb aquesta adscripció, que també va incloure la creació del lloc de coordinador territorial en matèria tributària, es va aconseguir coordinar i homogeneïtzar l'exercici del gruix de les funcions d'aquestes delegacions, és a dir, les funcions de caràcter tributari.
Ara bé, des de l'adscripció esmentada s'ha posat igualment de manifest la necessitat de coordinació de les altres unitats intervinents en el cicle de la gestió tributària i això, en paral·lel a la coordinació, ja assolida, del que són les funcions estrictament de caràcter tributari.
Per tant, es planteja ara la necessitat d'establir un mecanisme paral·lel de coordinació dels diferents agents administratius que intervenen en el desenvolupament de les funcions de les direccions territorials.
Amb aquesta finalitat, les delegacions de tributs de Barcelona, Girona, Lleida i Tarragona passen ara a integrar-se en l'estructura de les noves direccions territorials del Departament amb una organització adaptada a la gestió tributària en el marc de les noves tecnologies de la informació.
D'altra banda, i com a novetat en aquesta estructura territorial, es crea la Direcció Territorial de les Terres de l'Ebre, atenent a la necessitat de disposar d'una estructura administrativa específica per a aquestes comarques, necessitat que va donar lloc en el seu moment a la creació de la Delegació Territorial del Govern de la Generalitat a les Terres de l'Ebre, establerta pel Decret 79/2001, de 6 de març.
Per tant, atès el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller d'Economia i Finances i d'acord amb el Govern,
Direccions territorials del Departament d'Economia i Finances
A les demarcacions de Barcelona, Girona, Lleida, Tarragona i les Terres de l'Ebre hi ha una direcció territorial del Departament d'Economia i Finances amb rang de subdirecció general.
Les direccions territorials del Departament d'Economia i Finances, adscrites a la Secretaria General del Departament, exerceixen les funcions que tenen assignades sota la direcció superior del conseller o consellera d'Economia i Finances.
Funcions dels directors o directores territorials
2.1 Al capdavant de cada direcció territorial hi ha un director o directora territorial a qui corresponen, en l'àmbit territorial de la direcció corresponent, les funcions següents:
a) Representar el Departament per delegació del conseller o consellera en el seu àmbit territorial.
b) Coordinar i supervisar el funcionament general de la direcció territorial, sens perjudici de les directrius funcionals que emanen dels centres directius del Departament.
c) Executar en l'àmbit territorial els programes aprovats pel Departament i els seus centres directius.
d) Exercir les funcions de gestió de la totalitat dels recursos humans que presten serveis a la direcció territorial.
e) Vetllar pel funcionament adequat de tots els serveis de la direcció territorial.
f) Qualsevol altra que li encomani el secretari o secretària general, en l'àmbit de les seves competències.
2.2 Als únics efectes del que preveu l'article 8 del Decret 194/2001, de 10 de juliol, de les delegacions territorials del Govern de la Generalitat, els directors territorials del Departament formaran part dels respectius consells de direcció de l'Administració Territorial de la Generalitat.
Direcció Territorial de Barcelona
3.1 La Direcció Territorial de Barcelona s'estructura en:
e) Àrea d'Assessorament Jurídic.
3.2 Els òrgans i les àrees funcionals previstos en l'apartat anterior depenen funcionalment dels diferents centres directius del Departament, d'acord amb la distribució competencial del Departament.
4.1 La Delegació de la Direcció General de Tributs s'estructura en:
b) Servei de Gestió Tributària.
d) Servei de Relacions amb les Oficines Liquidadores.
4.2 A la Delegació de la Direcció General de Tributs li corresponen les funcions següents:
b) Coordinar les funcions de gestió, inspecció, comprovació de valors i revisió en via administrativa en relació amb els tributs propis de la Generalitat de Catalunya i amb els tributs cedits, en els termes establerts en l'Estatut d'autonomia i en les disposicions legals vigents.
e) Supervisar i coordinar el funcionament de les oficines liquidadores de districte hipotecari en l'exercici de les funcions de caràcter tributari que tinguin encomanades i proposar als òrgans i a les àrees funcionals competents de la Direcció General de Tributs la unificació de criteris i de procediments que hagin d'aplicar les oficines liquidadores.
5.1 Al Servei d'Atenció Ciutadana li correspon la supervisió de les funcions d'informació i assistència a la ciutadania per via telefònica, telemàtica i de manera presencial en tot el que fa referència al compliment de les seves obligacions tributàries.
5.2 El Servei d'Atenció Ciutadana actua mitjançant les àrees funcionals següents:
5.3 A l'Àrea d'Informació li corresponen les funcions següents:
a) Gestionar el servei d'informació presencial dels serveis tributaris en relació amb qüestions generals de la matèria tributària.
b) Atendre les sol·licituds d'informació tributària formulades per la ciutadania per via telefònica o telemàtica.
c) Donar informació sobre expedients que es tramitin als serveis tributaris en què el contribuent sigui part interessada.
d) Informar la ciutadania de les instruccions i les consultes emeses per la Direcció General de Tributs.
5.4 A l'Àrea d'Atenció Presencial li corresponen les funcions següents:
a) Organitzar i gestionar el servei de cita prèvia per a l'atenció personalitzada.
b) Assistir la ciutadania en la confecció d'autoliquidacions.
c) Admetre, registrar i tramitar les declaracions i les autoliquidacions tributàries, així com els recursos i altres escrits relacionats amb els expedients de gestió dels tributs presentats pels contribuents.
d) Emetre certificacions i altres documents relacionats amb la gestió d'expedients de liquidació de tributs, en l'àmbit de les seves competències.
Al Servei de Gestió Tributària li corresponen les funcions següents:
a) Pel que fa a la gestió dels tributs:
Aprovar els expedients tramitats per les oficines liquidadores de districte hipotecari del seu àmbit territorial que s'hagin de remetre a la Delegació de la Direcció General Tributs d'acord amb les instruccions dictades pel director o directora general de Tributs.
b) Pel que fa a la comprovació de valors:
a) Proposar el pla territorial d'inspecció, així com la incorporació de subjectes passius a aquest.
f) Informar els subjectes passius i altres obligats tributaris sobre la normativa fiscal i sobre l'abast de les obligacions i els drets que se'n derivin.
g) Comprovar les declaracions i les declaracions liquidacions per determinar-ne la veracitat i la correcta aplicació de les normes, i establir l'import dels deutes tributaris corresponents.
i) Fer, per pròpia iniciativa o a sol·licitud d'altres òrgans de l'Administració Tributària, les actuacions inquisitives o d'informació que s'hagin de fer a prop dels particulars o d'altres organismes, i que directament o indirectament condueixin a l'aplicació dels tributs.
k) Verificar el compliment dels requisits exigits per a la concessió o gaudiment de qualsevol benefici, desgravació o restitucions fiscals.
Servei de Relacions amb les Oficines Liquidadores
Al Servei de Relacions amb les Oficines Liquidadores li correspon actuar com a canal de comunicació entre els serveis tributaris de la Delegació i les oficines liquidadores de districte hipotecari de la demarcació, i en concret:
a) Comprovar i, si escau, proposar l'aprovació dels expedients de comprovació de valors de les oficines liquidadores de districte hipotecari al cap del Servei de Gestió Tributària.
b) Vetllar per la unificació dels criteris d'actuació de les oficines liquidadores de districte hipotecari, així com pel seu correcte funcionament.
c) Atendre les consultes i els suggeriments formulats pels liquidadors de les oficines liquidadores de districte hipotecari i trametre'ls, si escau, a l'òrgan competent.
d) Comprovar i proposar l'acord d'incompetència dels documents presentats als serveis tributaris la gestió i la liquidació dels quals correspongui a un altra delegació o oficina liquidadora de districte hipotecari.
9.1 La Tresoreria Territorial depèn funcionalment de la Direcció General de Pressupostos i Tresor.
9.2 A la Tresoreria Territorial li corresponen les funcions següents:
a) Supervisar les entitats de dipòsit que prestin el servei de caixa a la Direcció Territorial de conformitat amb la normativa vigent i d'acord amb les instruccions que dimanin de la Subdirecció General de Tresoreria, així com executar les funcions corresponents a les caixes territorials de dipòsits, i en concret:
10.1 La Intervenció Territorial, al capdavant de la qual hi ha un membre del cos d'interventors, depèn funcionalment de la Intervenció General.
10.2 A la Intervenció Territorial li corresponen les funcions següents:
a) La fiscalització prèvia de tots els actes, documents o expedients susceptibles de produir drets o obligacions de contingut econòmic, financer o patrimonial, o que donin lloc a moviment de fons o valors.
Aquesta fiscalització es pot substituir pel control financer exercit de manera permanent d'acord amb el que estableixi la normativa vigent.
c) La direcció, l'execució i el control de la comptabilitat i dels sistemes d'informació comptables de la Direcció Territorial, tant en l'àmbit d'execució pressupostària com en l'àmbit auxiliar de gestió i recaptació de drets i obligacions.
S'inclou la comptabilització dels drets i obligacions de la Direcció Territorial en les fases corresponents que n'impliquin el reconeixement, la modificació i l'extinció, així com els moviments de fons o valors.
f) La direcció i l'assessorament en matèria comptable dels òrgans de la Direcció Territorial i de les oficines gestores de tributs no pertanyents a l'estructura administrativa de la Generalitat, sota les instruccions que dicti la Intervenció General.
i) La sol·licitud a l'òrgan o als òrgans corresponents, quan la naturalesa de l'acte, el document o l'expedient a intervenir ho requereixi, dels assessoraments adients en el cas, així com dels antecedents necessaris per al millor exercici de la funció interventora.
A més, ha de disposar de tota la informació corresponent necessària per a l'exercici de la funció establerta en l'apartat k).
j) La promoció i la interposició, en nom de la hisenda de la Generalitat, en via administrativa i economicoadministrativa, dels recursos i les reclamacions corresponents contra els actes i les resolucions que no s'ajustin a la legalitat vigent.
10.3 A més de l'àmbit territorial establert en els punts anteriors, la Intervenció Territorial pot exercir les funcions interventores i comptables descrites en l'article 10.2 en l'àmbit dels serveis descentralitzats dels departaments o entitats públiques, quan així ho determini l'interventor o interventora general.
11.1 Al Servei d'Afers Administratius li corresponen les funcions següents:
a) Controlar les notificacions d'actes, comunicacions i requeriments que es generin a la Direcció Territorial.
c) Supervisar la preparació i la tramitació dels edictes i les publicacions d'actes als diaris oficials corresponents.
d) Gestionar l'arxiu de la Direcció Territorial i coordinar la recepció i la tramesa d'expedients i lligalls amb els arxius generals del Departament.
e) Supervisar la preparació i la tramesa dels expedients requerits pels tribunals i els jutjats.
f) Actuar d'enllaç amb els tribunals economicoadministratius en relació amb les reclamacions que s'interposin contra els actes dictats per òrgans de la Direcció Territorial i de les oficines liquidadores de districte hipotecari de la demarcació.
g) Supervisar les tasques de manteniment, seguretat i prevenció de riscos, així com la gestió econòmica i de recursos humans.
11.2 Del Servei d'Afers Administratius en depèn la Secció de Gestió de Personal i Règim Interior.
11.3 A la Secció de Gestió de Personal i Règim Interior li corresponen les funcions següents:
a) Preparar i tramitar els edictes i les publicacions d'actes als diaris oficials corresponents.
c) Preparar i trametre els expedients requerits pels tribunals i els jutjats.
d) Fer les tasques de manteniment, seguretat i prevenció de riscos, així com la gestió econòmica i de recursos humans.
Les funcions que corresponen a l'Assessoria Jurídica del Departament d'Economia i Finances, d'acord amb la seva normativa reguladora, són exercides en la Direcció Territorial de Barcelona per l'àrea funcional anomenada Àrea d'Assessorament Jurídic.
Direccions territorials de Girona, Lleida i Tarragona
13.1 Les direccions territorials de Girona, Lleida i Tarragona s'estructuren en:
d) Secció d'Afers Administratius.
13.2 Els òrgans i les àrees funcionals previstos en l'apartat anterior depenen funcionalment dels diferents centres directius del Departament, d'acord amb la distribució competencial del Departament.
En relació amb el règim de prestació dels serveis, tot el personal de les direccions territorials també depèn del director o directora territorial respectiu.
14.1 La Delegació de la Direcció General de Tributs s'estructura en:
a) Servei d'Atenció Ciutadana i de Gestió Tributària.
14.2 A la Delegació de la Direcció General de Tributs li corresponen les funcions següents:
b) Coordinar les funcions de gestió, inspecció, comprovació de valors i revisió en via administrativa en relació amb els tributs propis de la Generalitat de Catalunya i amb els tributs cedits, en els termes establerts en l'Estatut d'autonomia i les disposicions legals vigents.
e) Supervisar i coordinar el funcionament de les oficines liquidadores de districte hipotecari en l'exercici de les funcions de caràcter tributari que tinguin encomanades i proposar als òrgans i les àrees funcionals competents de la Direcció General de Tributs la unificació de criteris i de procediments que aquelles hagin d'aplicar.
Servei d'Atenció Ciutadana i de Gestió Tributària
Al Servei d'Atenció Ciutadana i de Gestió Tributària li correspon la supervisió tant de les funcions d'informació i assistència a la ciutadania per via telefònica, telemàtica i de manera presencial en tot allò referent al compliment de les seves obligacions tributàries, com de les funcions de gestió dels tributs i comprovació de valors i, en concret, les funcions següents:
a) Pel que fa a l'atenció ciutadana:
Gestionar el servei d'informació presencial dels serveis tributaris en relació amb qüestions generals de la matèria tributària.
Atendre les sol·licituds d'informació tributària formulades per la ciutadania per via telefònica o telemàtica.
Donar informació sobre expedients que es tramitin als serveis tributaris en què el contribuent sigui part interessada.
Informar la ciutadania de les instruccions i les consultes emeses per la Direcció General de Tributs.
Organitzar i gestionar el servei de cita prèvia per a l'atenció personalitzada.
Assistir la ciutadania en la confecció d'autoliquidacions.
Admetre, registrar i tramitar les declaracions i les autoliquidacions tributàries, així com els recursos i altres escrits relacionats amb els expedients de gestió dels tributs presentats pels contribuents.
Emetre certificacions i altres documents relacionats amb la gestió d'expedients de liquidació de tributs, en l'àmbit de les seves competències.
b) Pel que fa a la gestió dels tributs:
Aprovar els expedients tramitats per les oficines liquidadores de districte hipotecari del seu àmbit territorial que s'hagin de remetre a la Delegació de la Direcció General de Tributs d'acord amb les instruccions dictades pel director o directora general de Tributs.
c) Pel que fa a la comprovació de valors:
a) Proposar el Pla territorial d'inspecció, així com la incorporació de subjectes passius a aquest.
f) Informar els subjectes passius i altres obligats tributaris sobre la normativa fiscal i sobre l'abast de les obligacions i drets que se'n derivin.
g) Comprovar les declaracions i les declaracions liquidacions per determinar-ne la veracitat i la correcta aplicació de les normes, establint l'import dels deutes tributaris corresponents.
i) Fer, per pròpia iniciativa o a sol·licitud d'altres òrgans de l'Administració tributària, les actuacions inquisitives o d'informació que s'hagin de fer prop dels particulars o d'altres organismes i que directament o indirectament condueixin a l'aplicació dels tributs.
k) Verificar el compliment dels requisits exigits per la concessió o el gaudiment de qualsevol benefici, desgravació o restitucions fiscals.
17.1 La Tresoreria Territorial depèn funcionalment de la Direcció General de Pressupostos i Tresor.
17.2 A la Tresoreria Territorial li corresponen les funcions següents:
a) Supervisar les entitats de dipòsit que prestin el servei de caixa a la direcció territorial de conformitat amb la normativa vigent i d'acord amb les instruccions que dimanin de la Subdirecció General de Tresoreria, així com executar les funcions corresponents a les caixes territorials de dipòsits, i en concret:
18.1 La Intervenció Territorial, al capdavant de la qual hi ha un membre del cos d'interventors, depèn funcionalment de la Intervenció General.
18.2 A la Intervenció Territorial li corresponen les funcions següents:
a) La fiscalització prèvia de tots els actes, els documents o els expedients susceptibles de produir drets o obligacions de contingut econòmic, financer o patrimonial, o que donin lloc a moviment de fons o valors.
Aquesta fiscalització es pot substituir pel control financer exercit de manera permanent d'acord amb allò que estableixi la normativa vigent.
c) La direcció, l'execució i el control de la comptabilitat i dels sistemes d'informació comptables de la direcció territorial, tant en l'àmbit de l'execució pressupostària com en l'àmbit auxiliar de gestió i recaptació de drets i obligacions.
S'inclou la comptabilització dels drets i les obligacions de la direcció territorial en les fases corresponents que impliquin el seu reconeixement, modificació i extinció, així com els moviments de fons o valors.
f) La direcció i l'assessorament en matèria comptable dels òrgans de la direcció territorial i de les oficines gestores de tributs no pertanyents a l'estructura administrativa de la Generalitat, sota les instruccions que dicti la Intervenció General.
i) La sol·licitud a l'òrgan o als òrgans corresponents, quan la naturalesa de l'acte, el document o l'expedient a intervenir ho requereixi, dels assessoraments adients al cas, així com dels antecedents necessaris per al millor exercici de la funció interventora.
A més, disposarà de tota la informació corresponent necessària per a l'exercici de la funció establerta en l'apartat k).
j) La promoció i la interposició, en nom de la Hisenda de la Generalitat, en via administrativa i economicoadministrativa, dels recursos i les reclamacions corresponents contra els actes i les resolucions que no s'ajustin a la legalitat vigent.
18.3 Així mateix, dins de la seva demarcació i en l'àmbit competencial i territorial de les entitats gestores de la Seguretat Social i el Servei Català de la Salut, exerceix les funcions següents:
a) La intervenció prèvia o crítica de tots els actes, els documents i els expedients susceptibles de produir drets i obligacions de contingut econòmic o moviment de fons o valors.
En l'exercici d'aquesta fiscalització pot emetre l'informe previst a l'article 6 del Decret 133/1985, de 23 d'abril, del reglament de la funció interventora, d'acord amb el procediment que correspongui legalment.
b) El control financer en el seu àmbit d'acord amb la normativa aplicable.
c) La intervenció de l'aplicació de les quantitats destinades a obres, subministraments, adquisicions i serveis, que inclourà l'examen documental.
d) La comprovació dels estats de situació de personal, caixa i existències.
e) La sol·licitud a l'òrgan o als òrgans corresponents, quan la naturalesa de l'acte, el document o l'expedient a intervenir ho requereixi, dels assessoraments adients a cada cas, així com dels antecedents necessaris per al millor exercici de la funció interventora.
f) La comptabilització dels drets o les obligacions, en totes les seves fases, en el seu àmbit territorial.
g) La presa de raó prèvia en la tramitació d'expedients de despeses.
h) La comptabilitat de cada obra o servei en particular.
i) L'expedició de certificats relacionats amb la informació comptable.
j) L'emissió d'informes i dictàmens en matèria comptable i d'altres àmbits que els sol·licitin, així com tots aquells previstos en la normativa vigent.
k) Totes aquelles altres funcions que estableixi la normativa vigent.
A la Secció d'Afers Administratius li corresponen les funcions següents:
a) Controlar les notificacions d'actes, comunicacions i requeriments que es generin a la direcció territorial.
c) Preparar i tramitar els edictes i les publicacions d'actes als diaris oficials corresponents.
d) Gestionar l'arxiu de la direcció territorial i coordinar la recepció i la tramesa d'expedients i lligalls amb els arxius generals del Departament.
e) Preparar i trametre els expedients requerits pels tribunals i els jutjats.
f) Actuar d'enllaç amb els tribunals economicoadministratius en relació amb les reclamacions que s'interposin contra els actes dictats per òrgans de la direcció territorial i de les oficines liquidadores de districte hipotecari de la demarcació.
g) Fer les tasques de manteniment, seguretat i prevenció de riscos, així com la gestió econòmica i de recursos humans.
Corresponen a l'àrea funcional anomenada Àrea Financera les funcions de gestió administrativa i d'informació en relació als procediments següents:
a) Expedients de comunicació i autorització d'operacions de crèdit i informes preceptius sobre transmissió de valors mobiliaris de les entitats locals subjectes a tutela financera.
b) Sol·licituds per part d'entitats de crèdit i d'altres entitats subjectes a supervisió financera d'autoritzacions previstes en la normativa vigent.
c) Sol·licituds del diploma de mediador o mediadora d'assegurances.
d) Sol·licituds d'autorització per a l'exercici de l'activitat de corredoria d'assegurances.
e) Sol·licituds d'inscripció en el Cens de perits i perites d'assegurances, de comissaris i comissàries d'avaries i de liquidadors i liquidadores d'avaries de Catalunya.
f) Sol·licituds i comunicacions per part de mutualitats de previsió social previstes a la normativa vigent.
Àrea d'Assessorament Tributari, Validacions i Informes
Les funcions que corresponen a l'Assessoria Jurídica del Departament d'Economia i Finances, d'acord amb la seva normativa reguladora, són exercides en les direccions territorials de Girona, Lleida i Tarragona per l'àrea funcional anomenada Àrea d'Assessorament Tributari, Validacions i Informes.
Direcció Territorial de les Terres de l'Ebre
22.1 La Direcció Territorial de les Terres de l'Ebre s'estructura en:
D) Secció d'Afers Administratius.
22.2 Els òrgans i les àrees funcionals previstos en l'apartat anterior depenen funcionalment dels diferents centres directius del Departament, d'acord amb la distribució competencial del Departament.
23.1 L'Oficina de Tributs, amb rang orgànic de servei, s'estructura en:
a) Secció d'Atenció Ciutadana i Gestió Tributària.
23.2 A l'Oficina de Tributs li corresponen les funcions que s'atribueixen a la Delegació de la Direcció General de Tributs en l'article 14.2 d'aquest Decret, sens perjudici del manteniment de les competències que tenen encomanades les oficines liquidadores de districte hipotecari en relació amb la gestió i la liquidació de tributs.
23.3 A la secció d'Atenció Ciutadana i Gestió Tributària i a la Inspecció Territorial els corresponen respectivament les funcions establertes als articles 15 i 16 d'aquest Decret.
Funcions de les altres unitats de la Direcció Territorial de les Terres de l'Ebre
La resta d'unitats que integren la Direcció Territorial de les Terres de l'Ebre exerceixen les funcions previstes en els articles 17, 18, 19, 20 i 21 d'aquest Decret, degudament adaptades a les funcions en matèria tributària exercides en aquesta demarcació territorial.
Comissió Departamental de Coordinació Tributària
La Comissió Departamental de Coordinació Tributària està integrada pels membres següents:
President: secretari o secretària general.
Vocals: director o directora general de Tributs, interventor o interventora general, director o directora general de Pressupostos i Tresor, director o directora de Serveis, cap de l'Assessoria Jurídica i coordinador o coordinadora territorial en matèria tributària, qui actuarà com a secretari o secretària.
A les reunions de la Comissió, el president podrà convocar també els directors territorials del Departament d'Economia i Finances i altres persones que consideri adequades en funció dels assumptes a tractar.
A la Comissió Departamental de Coordinació Tributària li corresponen les funcions següents:
a) Fixar els objectius comuns i els criteris d'actuació en els aspectes de la gestió tributària que impliquin la intervenció de diferents centres directius del Departament.
b) Analitzar els avantprojectes o projectes normatius en matèria tributària que s'hagin de sotmetre a l'aprovació del Govern o del conseller o consellera d'Economia i Finances, sempre que, per raons organitzatives o materials, afectin més d'un centre directiu del Departament; tot això sens perjudici d'altres informes que legalment escaiguin.
c) Establir orientacions i directrius uniformes d'actuació per garantir el funcionament coordinat dels òrgans de les diferents unitats del Departament que hagin d'intervenir en les fases del cicle tributari.
d) Supervisar i fer el seguiment dels plans o els projectes coordinats d'actuació que la mateixa Comissió hagi adoptat.
e) Coordinar les actuacions informàtiques que es desenvolupin en l'àmbit tributari, tant pel que fa a la implantació i l'explotació dels sistemes d'informació com a la planificació i la direcció dels recursos humans assignats a aquesta funció.
La Comissió es reunirà ordinàriament una vegada cada dos mesos o, extraordinàriament, quan així ho decideixi el seu president, per iniciativa pròpia o a petició de qualsevol dels seus membres.
Delegacions de la Direcció General de Tributs
Les delegacions de Tributs creades pel Decret 97/2000, de 6 de març, passen a anomenar-se delegacions de la Direcció General de Tributs i mantenen el rang que tenien atribuït a l'entrada en vigor d'aquest Decret.
El Servei Territorial de Gestió Tributària de la Delegació de Tributs de Barcelona passa a anomenar-se Servei de Gestió Tributària.
Se suprimeixen els òrgans següents de la Delegació de Tributs de Barcelona:
Secció de Transmissions Patrimonials.
Negociat de Comprovacions (dependent de la Secció de Transmissions Patrimonials).
Negociat de Comprovacions (dependent de la Secció de Successions).
Negociat de Màquines Escurabutxaques i Altres Jocs.
Negociat d'Informació i Incidències.
Secció d'Oficines Liquidadores.
Negociat de Control i Tramitació.
Negociat de Coordinació Administrativa.
Negociat de Comptabilitat i Comptes Administratius.
Negociat de Coordinació-Recaptació.
Negociat de Coordinació-Gestió.
Negociat d'Ingressos i Pagaments.
Negociat d'Ajornaments en Voluntària.
Se suprimeixen els òrgans següents de la Delegació de Tributs de Girona:
Se suprimeixen els òrgans següents de la Delegació de Tributs de Lleida:
Se suprimeixen els òrgans següents de la Delegació de Tributs de Tarragona:
Supressió d'òrgans de l'àmbit de la Intervenció General a les entitats gestores de la Seguretat Social
Se suprimeixen els òrgans següents de l'àmbit de la Intervenció General a les entitats gestores de la Seguretat Social:
Secció de Comptabilitat (ICASS Girona).
Secció de Comptabilitat (ICASS Lleida).
Negociat de Comptabilitat (ICASS Lleida).
Secció de Comptabilitat (ICASS Tarragona).
Negociat de Comptabilitat (ICASS Tarragona).
Secció Fiscal (Àrea de Gestió 1 de l'ICS).
Secció de Comptabilitat (Àrea de Gestió 1 de l'ICS).
Negociat de Comptabilitat (Àrea de Gestió 1 de l'ICS).
Secció Fiscal (Àrea de Gestió 2 de l'ICS).
Secció de Comptabilitat (Àrea de Gestió 2 de l'ICS).
Negociat Fiscal (Àrea de Gestió 2 de l'ICS).
Negociat de Comptabilitat (Àrea de Gestió 2 de l'ICS).
Secció Fiscal (Àrea de Gestió 3 de l'ICS).
Secció de Comptabilitat (Àrea de Gestió 3 de l'ICS).
Negociat Fiscal (Àrea de Gestió 3 de l'ICS).
Negociat de Comptabilitat (Àrea de Gestió 3 de l'ICS).
Secció Fiscal (Àrea de Gestió 4 de l'ICS).
Secció de Comptabilitat (Àrea de Gestió 4 de l'ICS).
Negociat Fiscal (Àrea de Gestió 4 de l'ICS).
Negociat de Comptabilitat (Àrea de Gestió 4 de l'ICS).
Els funcionaris i altre personal que resulti afectat per les modificacions orgàniques d'aquest Decret continuaran percebent la totalitat de les seves retribucions amb càrrec als crèdits als quals s'estaven imputant fins que s'adoptin les disposicions de desenvolupament, es facin les adaptacions pressupostàries corresponents i es proveeixin reglamentàriament els llocs de treball.
L'estructura orgànica que preveu aquest Decret serà efectiva en la data d'aprovació de la modificació corresponent de la relació de llocs de treball, que com a màxim s'haurà de produir en el termini de tres mesos a comptar de l'endemà de la publicació d'aquest Decret.
Les persones titulars dels llocs dependents de les unitats afectades per l'estructura regulada en aquest Decret seguiran exercint les seves funcions respectives fins que no es proveeixin els nous llocs de treball.
La Direcció Territorial de Tarragona donarà suport tècnic i administratiu a la Direcció Territorial de les Terres de l'Ebre fins que la seva estructura interna sigui operativa.
Queden derogats el Decret 139/1989, de 19 de maig, de reestructuració de les delegacions territorials del Departament d'Economia i Finances de Barcelona, Girona, Lleida i Tarragona, i el Decret 97/2000, de 6 de març, de reordenació de les delegacions territorials del Departament d'Economia, Finances i Planificació.
Queda derogat l'article 51 del Decret 133/1985, de 25 d'abril, de reglament de la funció interventora, en allò que afecta les intervencions delegades a les àrees administratives de les entitats gestores de la Seguretat Social de Girona, Lleida, Tarragona i Tortosa.
També queden derogats l'article 17 del Decret 271/1985, de 19 de setembre, de reestructuració de la Intervenció General de l'Administració de la Generalitat de Catalunya, així com els articles 21, 22, 23 i 24 del mateix Decret, en allò que afecti Girona, Lleida, Tarragona i Tortosa.
Queda derogada l'Ordre de 5 de setembre de 1989, d'adaptació de l'organització i adscripció dels negociats de les delegacions territorials del Departament d'Economia i Finances de Barcelona, Girona, Lleida i Tarragona al Decret 139/1989, de 19 de maig.
Queden derogats els articles 6.c, 6.d, 7.c i 7.d de l'Ordre de 4 d'octubre de 1985, per la qual s'adapten els negociats de la Intervenció General a l'estructura aprovada pel Decret 271/1985, de 19 de setembre, en tot allò que fa referència als negociats fiscals i de comptabilitat de les àrees de gestió de l'Institut Català de la Salut i de l'Institut Català d'Assistència i Serveis Socials corresponents a Girona, Lleida i Tarragona.
Queda derogada qualsevol altra disposició d'un rang igual o inferior que s'oposi, contradigui o resulti incompatible amb el que estableix aquest Decret.
S'autoritza el conseller o consellera d'Economia i Finances per dictar les normes que calguin per al desplegament, l'eficàcia i l'execució del que disposa aquest Decret i, en particular, per fer les modificacions pressupostàries necessàries que se'n derivin.
Aquest Decret entrarà en vigor l'endemà que es publiqui al Diari Oficial de la Generalitat de Catalunya.